་གྱི་འགལ་རྐྱེན་སེལ་ཞིག་མཐུན་རྐྱེན་སྒྲུབ་པའི་ཆེད་དུ། དཔལ་མགོན་དོན་ལྔ་པོ་ཐམས་ཅད་དང་། དེ་དག་ལས་སྡེ་ཚན་ཅི་རིགས་བླངས་ནས་མཆོད་ཅིང་འཕྲིན་ལས་བཅོལ་ཚུལ་བཤད་པ་མང་ཞིང་། ད་ལྟ་གསང་བདེ་འཇིགས་གསུམ་དག་ཀུན་རིག་སོགས་ཀྱི་ཆོ་གའི་སྔོན་འགྲོར་ཕྱོགས་སྐྱོང་ལ་མཆོད་གཏོར་བྱ་ཚུལ་དང་། གདུགས་དཀར་བཟློག་ཆེན་དང་སྣང་བརྒྱད་དང་། ཆ་གསུམ་གྱི་ཆོ་གར་ཡང་འདི་དག་ལ་མཆོད་གཏོར་དང་འཕྲིན་ལས་བཅོལ་ཚུལ་བཤད་པ་ལྟར་ཏེ། ཕྱག་ལེན་བྱེད་ཚུལ་ལ་མི་འདྲ་བར་འགའ་རེ་སྣང་ཡང་འདིར་ཕྱོགས་གཅིག་ཏུ་བྱས་ནས་མཆོད་ཚུལ་གྱི་དབང་དུ་བྱས་ན། ཕོ་བྲང་གྲུ་བཞི་སྒོ་བཞིའི་པའི་དབུས་ནས་ལྟེ་བའི་མཐར་ཟླུམ་སྐོར་རིམ་པ་བདུན་བྱས་པའི་དང་པོ་ལ་པད་འདབ་བཞི། གཉིས་པ་ལ་བཅུའམ་བརྒྱད། གསུམ་པ། བཞི་པ། ལྔ་པ་རྣམས་བརྒྱད་རེ། དྲུག་པ་ལ་ཉེར་བརྒྱད་དམ་བཞི། བདུན་པ་དགུའམ་བརྒྱད་བྱ་ཞིང་། པདྨ་མ་གྲུབ་ན་ཐམས་ཅད་ལ་ཐིག་ལེ་རེ་བྱས་ཏེ་མདུན་དུ་སྟེགས་ཀྱི་ཁར་བཞག་ནས་ཚོམ་བུ་དགོད། ཤིན་ཏུ་བསྡུས་ན་གཙོ་བོའི་གནས་སུ་ཐིག་ལེ་དང་ཚོམ་བུ་དགོད་ཅིང་། གནས་གཞན་རྣམས་སུ་གྲོ་ནས་སོགས་ཀྱི་མེ་ཏོག་བཀྲམ། དབུས་སུ་ཕྱག་རྡོར་གྱི་ཙ་ག་ལི་ཡོད་ན་ལེགས་ཤིང་། མཐར་དར་ཤོག་སོགས་ཀྱི་ཡོལ་བ་དང་། འཕན་དར་སོགས་ཀྱི་རྣམ་པ་བྱ། མདུན་ནམ་མཐར་ཉེར་སྤྱོད་སོགས་ཀྱི་མཆོད་པ་དང་། ཟླུམ་གཏོར་ལྟོ་བ་ཅུང་ཟད་ལྡིར་བ་རྒྱན་དང་ལྡན་པའི་མཐར་གཏོར་ཕྲན་བདུན་བརྒྱད་སོགས་མཐེབ་ཀྱུ་རིལ་བུ་དང་བཅས་པ་དང་། འབྲུ་སྣ། དྲི་སྨན། ཟས་སྣ། ཤིང་ཏོག དཀར་གསུམ། མངར་གསུམ། འབྲས་ཆན། དར་ཚོན། རིན་པོ་ཆེ་སོགས་ཅི་འབྱོར་བཤམས་ལ། སྐྱབས་འགྲོ་སེམས་བསྐྱེད་སོགས་སྔོན་དུ་བཏང་ནས་བདག་བསྐྱེད་ནི། ཨོཾ་སྭ་བྷཱ་ཝས་སྟོང་བར་སྦྱངས། །སྟོང་པའི་ངང་ལས་བཾ་ལས་པདྨ་དང་རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུཾ་ལས་རྡོ་རྗེ་རྩེ་ལྔ་བ་ལྟེ་བ་ལ་ཧཱུཾ་གིས་མཚན་པ། དེ་ལས་འོད་ཟེར་འཕྲོས། འདུས་ཡོངས་སུ་གྱུར་པ་ལས་རང་ཉིད་དཔལ་ཕྱག་ན་རྡོ་རྗེ་གཡས་གསེར་གྱི་༼རྡོ་རྗེ༽རྩེ་ལྔ་པ་ནམ་མཁའ་ལ་འཕྱར་ཞིང་། གཡོན་དྲིལ་བུ་དཀུར་བརྟེན་པ། སྤྱན་གསུམ་དང་ལྡན་ཞིང་མཆེ་བ་གཙིགས་པ། སྤྲུལ་དང་རིན་པོ་ཆེས་བརྒྱན་ཅིང་དར་སྔོན་པོའི་སྟོད་གཡོགས་དང་། སྟག་གི་པགས་པའི་ཤམ་ཐབས་ཅན། ཞབས་གཡས་བསྐུམས་ཤིང་གཡོན་བརྐྱངས་པའི་སྟབས་ཀྱིས་ཡེ་ཤེས་ཀྱི་མེ་རབ་ཏུ་འབར་བའི་དབུས་ན་བཞུགས་པའི་སྤྱི་བཽར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུཾ་སྔོན་པོས་མཚན་པར་གྱུར། ཐུགས་ཀའི་ཧཱུཾ་ལས་འོད་ཟེར་འཕྲོས། རང་བཞིན་གྱི་གནས་ནས་དཔལ་གསང་བའི་བདག་པོ་ཡེ་ཤེས་པ་སྤྱན་དྲངས། ཨེ་ཧྱ་ཧི། ཛ་ཧཱུཾ་བཾ་ཧོ། གཉིས་སུ་མེད་པར་གྱུར། སླར་ཡང་ཐུགས་ཀའི་ཧཱུཾ་ལས་འོད་ཟེར་འཕྲོས། དབང་གི་ལྷ་རིགས་ལྔ་འཁོར་བཅས་སྤྱན་དྲངས། ཁྱེད་རྣམས་ཀྱིས་མངོན་པ་དབང་བསྐུར་དུ་གསོལ་ཞེས་གསོལ་བ་བཏབ་པས། དེ་རྣམས་ཀྱིས་ཡེ་ཤེས་ཀྱི་བདུད་རྩིས་གང་བའི་བུམ་པ་ཐོགས་ནས་ཨོཾ་སརྦ་ཏ་ཐཱ་ག་ཏ་ནས་ཤྲཱིཿཡེ་ཧཱུཾ། ཞེས་གསུངས་ཤིང་སྤྱི་བོ་ནས་དབང་བསྐུར། ལུས་གང་། དྲི་མ་དགཆུ་ལྷ་གམ་ཡར་ལུད་པ་ལས་མི་བསྐྱོད་པས་དབུ་བརྒྱན་པར་གྱུར། མཆོད་པ་ཨ་མྲྀ་ཏས་བསངས་། སྭ་བྷཱ་ཝས་སྦྱངས། སྟོང་པའི་ངང་ལས་ཨོཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ། མཆོད་རྫས་རྣམས་རང་རང་གི་མིང་ཡིག་དང་པོ་ཐིག་ལེས་བརྒྱན་པ་ཞུ་བ་ལས། མཆོད་ཡཽན། ཞབས་བསིལ། མེ་ཏོག བདུག་སྤོས། མར་མེ། དྲི་ཆབ། ཞལ་ཟས། རོལ་མོ་རྣམས་དྭངས་ཤིང་ཐོགས་པ་མེད་པ་ནམ་མཁའ་དང་མཉམ་པར་གྱུར། ཨོཾ་ཨརྒྷཾ་ཨཱཿཧཱུཾ། ནས་ཤཔྟ་ཨཱཿཧཱུཾ། གིས་བར་གྱིས་བྱིན་བརླབས་བྱས་ལ། ཨོཾ་བཛྲ་པཱ་ཎི་ཨརྒྷཾ་པྲ་ཏཱི་ཙྪ་ཧཱུཾ་སྭཱཧཱ། ནས་ཤཔྟའི་བར་གྱིས་མཆོད་དེ། ལྕང་ལོ་ཅན་གྱི་གནས་མཆོག་ཞེས་སོགས་ཀྱིས་བསྟོད་ལ། ཨོཾ་བཛྲ་པཱ་ཎི་ཧཱུཾ། ཞེས་པའམ། ཨོཾ་བཛྲ་ཙཎྜ་མ་ཧཱ་རོ་ཥ་ཎ་ཧཱུཾ་ཕཊ། ཞེས་པ་ཅི་འགྲུབ་བཟླས་ནས་ཡིག་བརྒྱ་བརྗོད་དེ་མཆོག་བསྟོད་བྱའོ། ། ༈ དེ་ནས་མདུན་བསྐྱེད་ན། སྒྲུབ་གཞི་ལ་དམིགས་ཏེ། ཨ་མྲྀ་ཏས་བསངས། སྭ་བྷཱ་ཝས་སྟོང་པར་སྦྱངས། སྟོང་པའི་ངང་ལས་བྷྲུཾ་ལས་ཕོ་བྲང་གྲུ་བཞི། སྒོ་བཞི་པ་ལ་སོགས་པའི་མཚན་ཉིད་དང་ལྡན་པའི་ནང་གི་དབུས་སུ་སྣ་ཚོགས་པདྨ་དང་ཉི་མའི་གདན་ལ་དཔལ་ཕྱག་ན་རྡོ་རྗེ་གཡས་གསེར་གྱི་རྡོ་རྗེ་འཕྱར་ཞིང་། གཡོན་དྲིལ་བུ་དཀུར་བསྟེན་པ། སྤྱན་གསུམ་པ། དར་སྔོན་པོའི་སྟོད་གཡོགས་དང་། སྟག་གི་པགས་པའི་ཤམ་ཐབས་ཅན། ཞབས་གཡས་བསྐུམས་ཤིང་གཡོན་བརྐྱངས་པའི་སྟབས་ཀྱིས་བཞུགས་པ། དེའི་ཤར་དུ་ཡུལ་འཁོར་སྲུང་དཀར་པོ་པི་ཝང་། ལྷོར་འཕགས་སྐྱེས་པོ་སྔོན་པོ་རལ་གྲི། ནུབ་ཏུ་མི་མིག་བཟང་དམར་པོ་སྤྲུལ་ཞགས། བྱང་དུ་རྣམ་ཐོས་སྲས་སེར་པོ་བེ་ཅོན་དང་ནེའུ་ལེ་འཛིན་པ། དེའི་ཕྱི་རོལ་ཀྱི་ཤར་དུ་བརྒྱ་བྱིན་དཀར་པོ་གླང་པོ་ཆེ་ལ་ཞོན་པ་གཡས་རྡོ་རྗེ་དང་གཡོན་སྡིགས་མཛུབ། ལྷོར་གཤིན་རྗེ་ནག་པོ་མ་ཧེ་ལ་ཞོན་པ་གཡས་དབྱུག་པ་དང་གཡོན་སྡིགས་མཛུབ། ནུབ་ཏུ་ཆུ་ལྷ་དཀར་པོ་ཆུ་སྲིན་ལ་ཞོན་པ་གཡས་སྤྲུལ་ཞགས་དང་གཡོན་པདྨ། བྱང་དུ་གནོད་སྦྱིན་སེར་པོ་མི་ལ༴། གཡས་བི་ཛི་པཱུ་ར་ཀ་དང་གཡོན་ནེའུ་ལེ། ཤར་ལྷོར་མེ་ལྷ་དམར་པོ་ར་སྐྱེས་ལ༴། བགྲང་འཕྲེང་དང་སྤྱི་བླུག ལྷོ་ནུབ་ཏུ་སྲིན་པོ་ནག་པོ་རོ་ལངས་ལ་ཞོན་པ། རལ་གྲི་དང་ཐོད་པ། ནུབ་བྱང་དུ་རླུང་ལྷ་དུད་ཁ་ཤ་བ་ལ༴། རླུང་རས་དང་ཞགས་པ། བྱང་ཤར་དུ་དབང་ཕྱུག་ཆེན་པོ་དཀར་པོ་ཁྱུ་མཆོག་ལ་ཞོན་པ། རྩེ་གསུམ་དང་གོ་རི་ལ་འཁྱུད་པ། བརྒྱ་བྱིན་གྱི་གཡས་སུ་ཚངས་པ་སེར་པོ་ངང་པ་ལ་ཞོན་པ། སྤྱི་བླུགས་དང་བགྲང་འཕྲེང་། ཆུ་ལྷའི་གཡས་སུ་སའི་ལྷ་མོ་སེར་མོ་པདྨ་ལ་གནས་པ། གཡས་དམ་བཅའ་བའི་ཕྱག་རྒྱ་དང་། གཡོན་བུམ་པ་འཛིན་པའོ། །དེའི་ཕྱི་རོལ་གྱི་ཤར་དུ་དབང་པོ་དཀར་པོ་གཡས་རྡོ་རྗེ། ལྷོར་ཚངས་པ་སེར་པོ་གཡས་སྤྱི་བླུགས། ནུབ་ཏུ་ཁྱབ་འཇུག་ནག་པོ་གཡས་འཁོར་ལོ། །བྱང་དུ་ལྷ་ཆེན་ཐལ་མདོག་གཡས་རྩེ་གསུམ། ཤར་ལྷོར་ཚོགས་བདག་དཀར་པོ་ལ་ཕུག ལྷོ་ནུབ་ཏུ་བྷྲིང་གི་རི་ཏི་ནག་པོ་རིན་པོ་ཆེ། ནུབ་བྱང་དུ་དགའ་རབ་དབང་ཕྱུག་དམར་པོ་མདའ་གཞུ། བྱང་ཤར་དུ་གདོང་དྲུག་དཀར་པོ་དགྲ་སྟ་འཛིན་པའོ། །དེའི་ཕྱི་རོལ་གྱི་ཤར་དུ་སྟོབས་རྒྱུ་ལྗང་ཁུ། ལྷོར་དུང་སྐྱོང་སེར་པོ། ནུབ་ཏུ་མཐའ་ཡས་སྔོན་པོ། བྱང་དུ་ནོར་རྒྱས་དཀར་པོ། ཤར་ལྷོར་འཇོག་པོ་དམར་པོ། ལྷོ་ནུབ་ཏུ་རིགས་ལྡན་ལྗང་ཁུ། ནུབ་བྱང་དུ་པདྨ་ཆེན་པོ་དཀར་པོ། བྱང་ཤར་དུ་པདྨ་དཀར་པོ་སྟེ་ཐམས་ཅད་ཀྱང་སྟོད་མི་དང་སྨད་སྤྲུལ་མཇུག་ཅན་སྤྲུལ་ཞགས་འཛིན་པའོ། །དེའི་ཕྱི་རོལ་གྱི་ཤར་དུ་ཟླ་བ་དཀར་པོ་ཀུནྡ། ལྷོར་ཉི་མ་དམར་པོ་པདྨ། ནུབ་ཏུ་མིག་དམར་དམར་པོ་མདུང་ཐུང་། བྱང་དུ་ལྷག་པ་ལྗང་ཁུ་མདའ་གཞུ། ཤར་ལྷོར་ཕུང་བུ་སེར་པོ་བགྲང་འཕྲེང་། ལྷོ་ནུབ་ཏུ་པ་སངས་དཀར་པོ་ཕྲེང་བ། ནུབ་བྱང་དུ་སྤེན་པ་ནག་པོ་དབྱུག་པ། བྱང་ཤར་དུ་སྒྲ་གཅན་དམར་ནག་ཉི་ཟླ་འཛིན་པའོ། །དེའི་ཕྱི་རོལ་གྱི་ཤར་དུ་ཐ་སྐར་དཀར་པོ། །བྲ་ཉེ་ལྗང་ཁུ། སྨིན་དྲུག་ལྗང་སེར། སྣར་མ་དམར་སྐྱ། མགོ་ནག་པོ། ལག་དཀར་པོ། ནབ་སོ་དཀར་པོ་དང། ལྷོར་རྒྱལ་ལྗང་ཁུ། སྐག་དཀར་པོ། མཆུ་དམར་པོ། གྲེ་ལྗང་སེར། དབོ་ལྗང་ཁུ། མེ་བཞི་དཀར་པོ། ནག་པ་ལྗང་ཁུ། ནུབ་ཏུ་ས་རི་དཀར་པོ། ས་ག་ནག་པོ། ལྷ་མཚམས་ལྗང་ཁུ། སྣྲོན་དཀར་པོ། སྣུབས་དཀར་པོ། ཆུ་སྟོད་ནག་པོ། ཆུ་སྨད་སྔོན་པོ་དང་། བྱང་དུ་བྱི་བཞིན་ལྗང་ཁུ། གྲོ་བཞིན་དམར་སྐྱ། མོན་གྲུ་ནག་པོ། མོན་གྲེ་སེར་པོ། ཁྲུམས་སྟོད་ལྗང་ཁུ། ཁྲུམས་སྨད་སེར་པོ། ནམ་གྲུ་སེར་སྐྱ་སྟེ། ཐམས་ཅད་ཀྱང་བུད་མེད་ཀྱི་རྣམ་པ་ཅན། ལག་པ་གཉིས་ཐལ་མོ་སྦྱར་བའོ། །དེའི་ཕྱི་རོལ་གྱི་ཤར་དུ་འཇིགས་བྱེད་དྲག་པོ་མདོགས་ནག་པོ། གཡས་ཁ་ཊྭཾ་ག ལྷོར་བྷཻ་ར་ཝ་སྔོ་ནག་རྩེ་གསུམ། ནུབ་ཏུ་གནོད་སྦྱིན་དམར་ནག་དབྱུག་ཏོ། བྱང་དུ་ཡེ་ཤེས་བྷཻ་ར་ལྗང་ནག་འཁོར་ལོ། ཤར་ལྷོར་ཁྱབ་འཇུག་ནག་པོ་མདའ་ཆེན། ལྷོ་ནུབ་ཏུ་བི་ཏི་སྔོན་ནག་ཤཀྟི། ནུབ་བྱང་དུ་ཀཱ་ལ་བྷཻ་ར་དུད་ཁ་རལ་གྲི། བྱང་ཤར་དུ་ག་ཎ་པ་ཏི་སྔོན་ནག་རྡོ་རྗེ། ཤར་གྱི་དྲག་པོའི་གཡས་སུ་དེད་དཔོན་པྲ་མ་ཏི་དཀར་པོ་གཡས་རིན་པོ་ཆེ་བསྣམས་པ་སྟེ། རྒྱུ་སྐར་མ་གཏོགས་ཐམས་ཅད་ཀྱང་རང་རང་གི་ཆུང་མའི་ཚོགས་དང་བཅས་པའོ། །སྒོ་བཞིའི་ཤར་དུ་རྡོ་རྗེ་ལྕགས་ཀྱུ་མ་དཀར་མོ་ལྕགས་ཀྱུ། ལྷོར་རྡོ་རྗེ་ཞགས་པ་མ་སེར་མོ་ཞགས་པ། ནུབ་ཏུ་རྡོ་རྗེ་ལྕགས་སྒྲོག་མ་དམར་མོ་ལྕགས་སྒྲོག བྱང་དུ་རྡོ་རྗེ་དྲིལ་བུ་མ་ལྗང་ཁུ་རྡོར་དྲིལ་འཛིན་པའོ། །དེ་རྣམས་ཀྱི་སྤྱི་བོར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུཾ་སྔོན་པོས་མཚན་པར་གྱུར། རང་གི་ཐུགས་ཀའི་ཧཱུཾ་ལས་འོད་ཟེར་ལྕགས་ཀྱུ་ལྟ་བུ་ཕྱོགས་བཅུར་འཕྲོས་པས། རི་རབ་ལྷུན་པོའི་སྟེང་འོག་ཕྱོགས་མཚམས་རྣམས་དང་། རྒྱ་མཚོ་ཆེན་པོ་ལ་སོགས་པའི་རང་རང་སོ་སོའི་གནས་ནས། བཅོམ་ལྡན་འདས་ཕྱག་ན་རྡོ་རྗེ། རྒྱལ་ཆེན་བཞི། ཕྱོགས་སྐྱོང་བཅུ། ལྷ་ཆེན་བརྒྱད། ཀླུ་ཆེན་བརྒྱད། གཟའ་ཆེན་བརྒྱད། རྒྱུ་སྐར་ཉེར་བརྒྱད་དེད་དཔོན་དགུ་སྟེ་དཔལ་མགོན་དོན་ལྔའི་ཚོགས་དང་། སྒོ་བཞི་ལ་སོགས་པའི་འཇིག་རྟེན་སྐྱོང་བ་རྣམས་རང་རང་གི་འཁོར་དང་བཅས་པ་མདུན་གྱི་ནམ་མཁར་སྤྱན་དྲངས། སྤོས་བཟུང་སྟེ། ཏིང་ཤག་གམ། དྲིལ་བུ་དཀྲོལ་ཏེ། ཛཿ རྒྱལ་བ་ཀུན་གྱི་མཐུ་སྟོབས་དཔུང་། །གཅིག་བསྡུས་ཕྱག་ན་རྡོ་རྗེ་དང་། །བཀའ་མཉན་དཔལ་མགོན་ཚོགས་དང་བཅས། །མཆོད་སྦྱིན་གནས་འདིར་གཤེགས་སུ་གསོལ། །རྒྱལ་ཆེན་བཞི་པོ་འཁོར་དང་བཅས། ། མཆོད་སྦྱིན༴། ཕྱོགས་སྐྱོང་བཅུ་པོ་འཁོར་དང་བཅས། །མཆོད་སྦྱིན༴། ལྷ་ཆེན་བརྒྱད་པོ༴། ཀླུ་ཆེན་བརྒྱད་པོ༴། གཟའ་ཆེན་བརྒྱད་པོ༴། རྒྱུ་སྐར་ཉེར་བརྒྱད༴། འཇིགས་བྱེད་དགུ་པོ༴། སྒོ་མ་བཞི་པོ༴། ཡུལ་ལྷ་གཞི་བདག་འཁོར་དང་བཅས། མཆོད་སྦྱིན་གནས་འདིར་གཤེགས་སུ་གསོལ། །མགོན་པོ་ཀུན་གཤེགས་གདན་ལ་བཞུགས། །ད་ལྟ་སྙིགས་མ་ལྔ་ཡི་དུས། གཤེགས་ཤིང་བཞུགས་པའི་གནས་ངན་ཡང་། །ཤཱཀྱའི་བསྟན་པ་སྲུང་བ་དང་། བདག་ཅག་རྣམས་ལ་ཕན་གདགས་ཕྱིར། གནས་འདི་ཉིད་དུ་གཤེགས་སུ་གསོལ། །ཨོཾ་བཛྲ་པ་ཎི་ལོ་ཀ་པཱ་ལ་ས་པཱ་རི་ཝ་ར་ཨེ་ཧྱེ་ཧི་བཛྲ་ས་མ་ཡ་ཛཿཛཿཛཿཧཱུཾ་བཾ་ཧོཿ རང་རང་གི་དམ་ཚིག་པ་དང་གཉིས་སུ་མེད་པའི་ཚུལ་གྱིས་སོ་སོའི་གདན་ལ་བཞུགས་པར་གྱུར། དེ་ནས་མཆོད་པ་བྱིན་རླབས་ལ། ཉེར་སྤྱོད་རྣམས་སྔར་ལྟར་དང་། དེའི་མཇུག་ཏུ་ཨོཾ་རཱུ་པ་ཨཱཿཧཱུཾ། ཞེས་སོགས་འདོད་ཡོན་ལྔ་བྱིན་གྱིས་བརླབས་ལ། མཆོད་རྫས་གཞན་དང་གཏོར་མ་རྣམས་སྔགས་དྲུག་དང་ཕྱག་རྒྱ་དྲུག་གིས་བྱིན་བརླབ་བྱའམ། ཅུང་ཟད་བསྡུ་ན། ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཨོཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་མཆོད་རྫས་རྣམས་རང་རང་གི་མིང་ཡིག་དང་པོ་ཐིག་ལེས་བརྒྱན་པ་ཞུ་བ་ལས་བྱུང་བའི་འདོད་ཡོན་ལྔ་ལྡན་གྱི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུཾ། ལན་གསུམ། ཨོ་སྭ་བྷཱ་ཝ་བི་ཤུདྡྷེ་དྷརྨཱཿཏེ་བཛྲ་སིདྡྷི་ཧཱུཾ། ན་མཿསརྦ་ཏ་ཐཱ་ག་ཏ་བྷྱོ་བི་ཤྭ་མུ་ཁེ་བྷྱཿསརྦ་ཏཏྑཾ་ཨུཏྒ་ཏེ་སྥ་ར་ཎ་ཧི་མཾ་ག་ག་ཁཾ་སྭཱཧཱ། ཞེས་པ་ལན་གསུམ་གྱིས་བྱིན་བརླབས་བྱས་ནས། བདག་གི་བསམ་པའི་སྟོབས་དང་ནི། ཞེས་སོགས་བརྗོད་ལ། འཇིག་རྟེན་ཁམས་ཀྱི་མཆོད་ཚོགས་དང་། །བདག་གིས་ཕུལ་པའི་མཆོད་ཡོན་འདི། །བཅོམ་ལྡན་ཕྱག་ན་རྡོ་རྗེ་དང་། །དཔལ་མགོན་དོན་ལྔའི་ཚོགས་ལ་འབུལ། །བཞེས་ནས་བར་ཆད་ཞི་བ་དང་། །དངོས་གྲུབ་མ་ལུས་སྩལ་དུ་གསོལ། །ཨོཾ་བཛྲ་པཱ་ཎི་ལོ་ཀ་པཱ་ལ་ས་པཱ་རི་ཝ་ར་ཨརྒྷཾ་པྲ་ཏཱིཙྪ་ཧཱུཾ་སྭཱཧཱ། དེ་བཞིན་དུ་གཞན་ལ་སྦྱར་ནས་ཤཔྟའི་བར་དང་། གཟུགས་མཆོགསྒྲ་མཆོག་སོགས་དང་། རཱུ་པ་སོགས་སྦྱར་ནས་འབུལ་ཞིང་། གཞན་ཡང་འབྲུ་སྨན་རིན་ཆེན་དང་། །དྲི་དར་གོས་དང་ཟས་མཆོག་དང་། །དཀར་གསུམ་མངར་གསུམ་ལ་སོགས་དང་། །རིན་ཆེན་བདུན་དང་རི་རབ་གླིང་། །ཉི་ཟླ་ལ་སོགས་མཆོད་ཚོགས་ཀུན། །བཅོམ་ལྡན༴། དཔལ༴། བཞེས༴། དངོས་གྲུབ་མ་ལུས་སྩལ་དུ་གསོལ། །ཨོཾ་བཛྲ་པཱ་ཎི་ལོ་ཀ་པཱ་ལ་ས་པ་རི་ཝ་ར་མ་ཧཱ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡ་ཧཱུཾ་སྭཱཧཱ། དེ་ནས་ལྕང་ལོ་ཅན་གྱི་གནས་མཆོག་སོགས་དང་། ཡུལ་འཁོར་སྲུང་དང་འཕགས་སྐྱེས་པོ། །སྤྱན་མི་བཟང་དང་རྣམ་ཐོས་སྲས། །རང་རང་འཁོར་འདུལ་ཕྱོགས་བཞི་སྲུང་། །རྒྱལ་ཆེན་བཞི་ལ་ཕྱག་འཚལ་བསྟོད། །དབང་པོ་རྡོ་རྗེ་འཆང་བའི་ལྷ། །ལྷ་ཡི་རྒྱལ་པོ་གདོན་གྱི་བདག།ཤར་ཕྱོགས་གདོན་གྱི་ཚོགས་བཅས་ལ། །མཆོད་ཅིང་བསྟོད་དེ་ཕྱག་ཀྱང་འཚལ། །མེ་སྟེ་བསྲེག་བྱ་ཟ་བའི་ལྷ། །དྲང་སྲོང་རྒྱལ་པོ་གདོན་གྱི་བདག །ཤར་ལྷོ་མེ་ལྷའི་ཚོགས་བཅས་ལ། །མཆོད་ཅིང་བསྟོད༴། གཤིན་རྗེ་བེ་ཅོན་འཆང་བའི་ལྷ། མ་མོའི་རྒྱལ་པོ༴། ལྷོ་ཕྱོགས་གཤིན་རྗེའི༴། མཆོད་ཅིང་༴། བདེན་དང་བྲལ་བ་ལེགས་ལྡན་ལྷ། །སྲིན་པོའི་རྒྱལ་པོ༴ ལྷོ་ནུབ་སྲིན་པོའི༴། མཆོད་ཅིང་༴། ཞགས་པ་ཐོགས་པ་ཆུ་ཡི་ལྷ། །གླུ་ཡི་རྒྱལ་པོ༴། ནུབ་ཕྱོགས་ཆུ་ལྷའི༴། མཆོད་ཅིང་༴། རླུང་སྟེ་སྲོག་ཀྱང་འཛིན་པའི་ལྷ།